
CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A    NR. 28

din 24 februarie 2011

pentru aprobarea listei unor bunuri familiale, a criteriilor privind limitele veniturilor potenţiale provenite din valorificarea unor bunuri  şi a unor criterii proprii suplimentare, în vederea aplicării prevederilor Legii Nr. 416/2001 privind venitul minim garantat, 

cu modificările şi completările ulterioare şi ale 

Legii Nr. 277/2010 privind alocaţia pentru susţinerea familiei


Consiliul Local al municipiului Sighişoara;

Având în vedere expunerea de motive a Primarului municipiului pentru aprobarea listei unor bunuri familiale, a criteriilor privind limitele veniturilor potenţiale provenite din valorificarea unor bunuri  şi a unor criterii proprii suplimentare, în vederea aplicării prevederilor Legii Nr. 416/2001 privind venitul minim garantat, cu modificările şi completările ulterioare şi ale Legii Nr. 277/2010 privind alocaţia pentru susţinerea familiei; 

Având în vedere Raportul de specialitate al Serviciului Public de Asistenţă Socială cu propunerea de aprobare a listei unor bunuri familiale, a criteriilor privind limitele veniturilor potenţiale provenite din valorificarea unor bunuri, şi a unor criterii proprii suplimentare, în vederea aplicării prevederilor Legii Nr. 416/2001 privind venitul minim garantat, cu modificările şi completările ulterioare şi ale Legii Nr. 277/2010 privind alocaţia pentru susţinerea familiei;

Ţinând cont de prevederile art. 8 din Legea Nr. 416/2001, privind venitul minim garantat, cu modificările şi completările ulterioare, ale art. 18 - 22 din H.G.R. Nr. 50/2011 pentru aprobarea Normelor metodologice de aplicare a prevederilor Legii Nr. 416/2001, ale art. 14 (1) din Legea Nr. 277/2010 privind alocaţia pentru susţinerea familiei şi ale art. 7 (1) din H.G.R. Nr. 38/2011 pentru aprobarea Normelor metodologice de aplicare a prevederilor Legii Nr. 277/2010;

Având în vedere avizele favorabile ale tuturor comisiilor pe domenii de specialitate

În baza art. 36 (2), lit.,,d”, art. 36 (6), lit. ,,a”, pct. 2, art. 45 (1) şi art. 115(1), lit. „b”din Legea Nr. 215/2001, legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă lista bunurilor considerate de strictă necesitate pentru nevoile unei familii, prevăzute în anexa nr. 4 la H.G.R. Nr. 50/2011,  conform anexei nr.1, care face parte integrantă din prezenta.


Art.2. Se aprobă lista bunurilor care nu sunt considerate de strictă necesitate pentru nevoile familiale, prevăzute în anexa nr. 5 la H.G.R. Nr. 50/2011,  conform anexei nr. 2, care face parte integrantă din prezenta.


Art.3. Se aprobă, pentru anul 2011, limitele veniturilor potenţiale provenite din valorificarea bunurilor ce depăşesc cantitativ bunurile considerate de strictă necesitate pentru nevoile familiale, care se iau în considerare la stabilirea venitului net lunar al solicitanţilor de ajutor social şi de alocaţie pentru susţinerea familiei, conform anexei nr. 3 care face integrantă din prezenta.

Art.4. La stabilirea cuantumului  ajutorului social şi la stabilirea dreptului la alocaţie pentru susţinerea familiei, se vor lua în calcul veniturile lunare obţinute din prestarea unor munci ocazionale, venituri ce vor fi evaluate la suma de 30 lei/persoană aptă de muncă  (aşa cum este ea definită în Legea Nr. 416/2001), dar nu mai mult de 100 lei/familie.

În ancheta socială se vor determina efectiv veniturile lunare realizate din activităţi ocazionale prestate la terţe persoane de beneficiarii ajutorului social şi alocaţiei pentru susţinerea familiei, astfel, pentru beneficiarii de venit minim garantat se va menţiona suma realizată în fişa de calcul la capitolul ,,Alte surse de venit”.

Art.5. Pe data adoptării prezentei, Hotărârea Consiliului Local Sighişoara Nr. 30/25.02.2010, îşi încetează valabilitatea.

Art.6. Serviciul Public de Asistenţă Socială al Municipiului Sighişoara se încredinţează cu ducerea la îndeplinire a prevederilor prezentei.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Serviciul asistenţă socială

10 ex.HG/FM

